cyanic-selkie/wikianc huggingface dataset:
Toearegs
Toeareg-kinders
Ondanks die feit dat hulle hulself met sand was, slaag die Toearegs altyd daarin om skoon te lyk, maar daar is eienaardige blou kolle op die vel van die mans sowel as die vroue: die kolle is afkomstig van die tuisgemaakte kleursel van die klere wat bulle dra, wat gewoonlik donkerblou is. Die vroue dra 'n lang stuk materiaal wat hulle rondom hul liggame draai in die vorm van 'n romp. Hieroor dra hulle partykeer 'n stuk materiaal wat soos 'n moulose jas lyk, maar wat in  werklikheid 'n vierkantige stuk materiaal is met 'n gat in die middel waardeur hulle hul koppe steek. Soos te verstane, is baie min naaldwerk nodig om hierdie klere te maak, en die Toeareg-vroue is nie juis bedrewe met die naald en garing nie. Maar hulle verstaan die kuns om leer te versier en het 'n groot voorliefde vir juweliersware. Die vroue het ook 'n eie, spesiale manier om hulself mooi te maak; hulle gebruik 'n poeier van oker ('n soort klip) wat glo woestynvlieë weghou, en kleur hul vinger- en toonnaels met henna, 'n struik waarvan oranje-rooi kleurmiddels verkry word.
Opperhere en lyfeienes
Omdat hulle woestynbewoners is, woon die meeste Toearegs in tente, hoewel party in hutte woon. Elke Toeareg-groep word regeer deur 'n opperheer, wat sy eie hof van edelliede het. Daar is ook 'n aantal lyfeienes, wat hul dienste aan die opperhere aanbied in ruil vir beskerming. Baie van die lyfeienes het 'n donkerder velkleur as die opperhere, aangesien hulle van Afrika suid van die Sahara afkomstig is.
Ander stamme van die woestyn
Die eerste inwoners van die Sahara was Afrikane, Berbers en Arabiere. Hoewel elkeen van hierdie groepe opeenvolgens die woestyn oorheers het; het hulle met verloop van tyd vermeng geraak en die drie groot etniese of bevolkingsgroepe wat vandag die woestyn bewoon, het uit hierdie vermenging voortgespruit. Hierdie drie groepe is die Toearegs, die Tibboe en die More. Die Tibboe, wat in die oostelike Sahara woon, lyk baie soos die Toearegs.
Die More van die westelike Sahara is meestal nomadies. Hulle is ortodokse Moslems. Die naam Sahara is afkomstig van die Arabiese woord sahra, wat “wildernis" beteken. Hierdie groot woestyn strek dwarsoor Afrika, van die Atlantiese kus tot aan die Rooisee. Die totale oppervlakte is omtrent 7 800 000 km², en dit beslaan meer as 'n kwart van die vasteland van Afrika. Hoewel die Sahara een groot woestyn is, word dele daarvan deur verskillende lande besit. Die Sahara is darem nie heeltemal 'n woestyn nie, hoewel die plantegroei, behalwe by die oases, in die algemeen baie min is. 'n Netwerk van antieke karavaan-roetes verbind die oases met mekaar.
Trivia
Na die Toearegs is 'n voertuig, die Volkswagen Touareg, genoem.
Kniphofia schimperi
Kniphofia schimperi is 'n meerjarige plant wat tot die genus Kniphofia behoort. Die spesie is inheems aan Eritrea en Ethiopië.
Dębica
Dębica ([dɛmˈbit͡sa]; Jiddisj: דעמביץ‎ Dembitz) is 'n stad in die suidooste van Pole met 46 693 inwoners, soos op 2 Junie 2009. .
Dit is die hoofstad van die Dębicastreek. Sedert 1999 is dit geleë in die Woiwodskap Subkarpate; dit was voorheen geleë in die Tarnów woiwodskap (1975–1998). Dębica behoort aan die geskiedkundige provinsie van Mindere Pole, en dit was vir eeue deel van die Sandomierz woiwodskap.
Marcel Proust
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Marcel Proust
Franse skrywer, kritikus en essayis
Handtekening
Gebore
10 Julie 1871
in Auteuil, Parys, Frankryk
Oorlede
in Parys, Frankryk
Literêre stroming
Impressionisme Modernisme
À la recherce du temps perdu (1913-1927)
Valentin Louis Georges Eugène Marcel Proust ([maʁsɛl pʁust]; * 10 Julie 1871, † 18 November 1922) was 'n Franse skrywer, kritikus en essayis wat veral met sy omvangryke roman en hoofwerk À la recherche du temps perdu ("Op soek na verlore tyd") bekendheid verwerf het.
In dié werk, wat tussen 1913 en 1927 in sewe boekdele gepubliseer is, gee Proust 'n noukeurige beskrywing van die mondaine, gesofistikeerde Franse samelewing in die Belle Époque- of Fin de siècle-tydperk met al sy aspekte. Die struktuur van À la recherche du temps perdu was rigtingwysend vir die ontwikkeling van die moderne roman. Opvallend is die sirkulariteit van ruimte en tyd. Die gebeure word nie meer in 'n chronologiese volgorde vertel nie; die verlede en teenswoordige tyd loop parallel met mekaar.
Lewe
Proust is op 10 Julie 1871 in die huis van sy grootoom in Auteuil in die suidweste van die 16de Paryse stadsdistrik (arrondissement) gebore, twee maande nadat die Frans-Pruisiese Oorlog met die Vredesverdrag van Frankfurt formeel beëindig is. Parys is destyds deur swaar onluste - die sogenaamde Paryse Kommune - geruk, en tienduisende mense het in die bloedige onderdrukking daarvan gesterf. Proust het sy kinderjare in die vroeë Derde Franse Republiek deurgebring, en dit is juis die groot sosiale omwentelinge van die Fin de siècle, soos die agteruitgang van die Franse adel en die opkoms van die middelklas, wat sentraal staan in Proust se hoofwerk.
Eksterne skakels
Essays in Afrikaans
Lebogang Mashile
Lebogang Mashile (gebore 2 Julie 1979) is 'n Suid-Afrikaanse aktrise. Sy is bekend vir haar rolle in die rolprente Hotel Rwanda (2004) en Fierce Light: When Spirit Meets Action (2008), en in die televisiereeks Drawing the Line (2008).
Brachylaena uniflora
Die grootvaalbos (Brachylaena uniflora) is 'n boom wat endemies aan Suid-Afrika is en kom in KwaZulu-Natal en die Oos-Kaap voor. Die boom se FSA-nommer is 732.
Conrad Dunn
Conrad Dunn is 'n Amerikaanse akteur. Hy is bekend vir sy rolle in die rolprente Stripes (1981), Alien Nation (1988), en Chicago (2002).
Leonard Reitstein
Leonard Raymond Reitstein (6 Junie 1928 – 2 Augustus 2019) was 'n gerespekteerde lid van die Joodse gemeenskap in Suid-Afrika. Hy het 'n groot rol in die ontwikkeling van skaak in Suid-Afrika gespeel. Hy is in Kaapstad gebore en het skoolgegaan aan Seepunt Laerskool vir seuns en later die Hoërskool Oudtshoorn. Sy pa, Julian, was 'n Joodse vlugteling en sy ma, Greta, 'n kunstenares en digteres.
Hy was president van die Kaapstad Skaakklub en SA Skaakfederasie. Hy het in verskeie plekke regoor die wêreld skaak gespeel, selfs in Kuba in 1966 waar hy vir Fidel Castro ontmoet het. Hier was hy die kaptein van die SA Skaakspan. Hy het boeke oor skaak geskryf, onder meer Test Your Chess en A History of Chess in South Africa. Hy het ook die tydskrif The South African Chess Player self uitgegee.
Hy het onder andere vir Blumberg & Kleinman gewerk en later vir die Joodse Raad van Afgevaardigdes. Hy het in 1953 met Ruth getrou en drie kinders is uit die huwelik gebore. Hy is op 2 Augustus 2019 in Kaapstad oorlede.
Brachylaena merana
Brachylaena merana is 'n boom wat aan die familie Asteraceae behoort en is endemies aan Madagaskar.
Kniphofia splendida
Kniphofia splendida is 'n meerjarige plant wat tot die genus Kniphofia behoort. Die spesie is inheems aan Eswatini, Limpopo, Mpumalanga, Malawi, Mosambiek en Zimbabwe.
Dombeya tiliacea
Die bosblompeer (Dombeya tiliacea) is 'n meerjarige struik wat deel is van die Malvaceae familie. Die plant is endemies aan KwaZulu-Natal en Oos-Kaap.
Die boom se FSA-nommer is 472 en staan in Engels bekend as die Forest wildpear.
Ephydatia fluviatilis
Ephydatia fluviatilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ephydatia en tot die familie Spongillidae. Die wetenskaplike naam van die spesie is die eerste keer geldig gepubliseer in 1759 deur Linnaeus.
Paul Dukas
duimnael|regs|Paul Dukas Paul Abraham Dukas (Frans: [dykas]; 1 Oktober 1865 – 17 Mei 1935) was 'n Franse komponis, kritikus en pedagoog. Hy was 'n leergierige persoon met 'n ingetoë geaardheid, en was baie selfkrities. Hy het baie van sy werke versaak en selfs vernietig.
Sy bekendste werk is die orkesstuk genaamd L'apprenti sorcier. Die werk se bekendheid het van sy ander werke ver oortref of oorskadu en bly dit steeds doen. Van sy ander werke is die opera Ariane et Barbe-bleue, 'n simfonie, twee substansiële werke vir soloklavier, en laastens 'n ballet, La Péri.
Hy het gelyklopend met sy komposisieloopbaan as musiekkritikus gewerk, en het gereeld bydraes gelewer aan ten minste vyf Franse joernale. Hy is later in sy lewe aangestel as professor van komposisie by die Conservatoire de Paris en die École Normale de Musique en sy studente het Maurice Duruflé, Olivier Messiaen, Manuel Ponce en Joaquín Rodrigo ingesluit.
Vroeë lewe
Dukas is gebore in Parys, die tweede seun in 'n Joodse familie van drie kinders.
Kevin Dunn
Kevin Dunn (gebore 24 Augustus 1956) is 'n Amerikaanse akteur en vervaardiger. Hy is bekend vir sy rolle in die rolprente Dave (1993), Transformers (2007), Unstoppable (2010), en Warrior (2011).
Dombeya quinqueseta
Die Tropiese blompeer (Dombeya kirkii) is 'n boom wat deel is van die Malvaceae familie. Die boom se FSA-nommer is 470.5 en staan in Engels bekend as die Tropical wildpear.
Verspreiding
Die boom is inheems in Angola, Benin, Burkina Faso, Demokratiese Republiek die Kongo, Eritrea, Ethiopië, Gambië, Ghana, Guinee, Guinee-Bissau, Kameroen, Kenia, Mali, Namibië, Nigerië, Senegal, Sentraal-Afrikaanse Republiek, Soedan, Togo, Tsjad en Uganda.
Bastei
Die Bastei is 'n rotsformasie met uitkykplatform op 'n hoogte van 305 meter bo seevlak in Saksiese Switserland, 'n landskap in die Duitse deelstaat Sakse. Die rotsformasie, wat op die regteroewer van die Elbe geleë is en 'n steil helling op 'n hoogte van 197 meter bo-oor die riviervallei vorm, bied 'n uitsig oor die Elbevallei en die Elbsandsteingebergte. Op die hoogplato agter die Bastei is 'n hotel met restaurant opgerig.
Nomzamo Mbatha
Nomzamo Mbatha (gebore 13 Julie 1990) is 'n Suid-Afrikaanse aktrise. Sy is bekend vir haar rolle in die rolprente Tell Me Sweet Something (2015), The Jakes Are Missing (2015), en All About Love (2017), en in die televisiereeks Umlilo (2015).
Ephydatia facunda
Ephydatia facunda is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ephydatia en tot die familie Spongillidae. Die wetenskaplike naam van die spesie is die eerste keer geldig gepubliseer in 1895 deur Wilhelm Weltner.
Brachylaena microphylla
Brachylaena microphylla is 'n boom wat aan die familie Asteraceae behoort en is endemies aan Madagaskar.
Bergjode
Bergjode of Kaukasiese Jode (Azerbeidjans: Dağ Yəhudiləri; Hebreeus: יהודי קווקז, Jehoedéj Kafkas of יהודי ההרים, Jehoedéj he-Harim, Russies: Горские евреи, Ghorskije Jewrej ) is Jode van die oostelike en noordelike Kaukasus, veral Azerbeidjan, Dagestan, Tsjetsjnië en Ingoesjetië. Hulle is die afstammelinge van Persiese Jode uit Iran. Bergjode verwys na hulself as Djoehoer ("Jode") en na hul taal as Djoehoeri ("Joods").
[[Lêer:Jews 1490.png|duimnael|links|Onakkurate verteenwoordiging van beweerde blygebiede van die Joodse diaspora rondom 1490: Europa:
Afrika:
Midde-Ooste/Kaukasus (gewoonlik saam met Mizrachi-Jode gegroepeer):
Indië en China (vir latere tydperke: Bagdadse Jode):
]] Die Bergjode-gemeenskap het hulle vanaf die 5de eeu in Antieke Persië gevestig; hul taal, Judeo-Tat genoem, is 'n antieke Suidwes-Irannese taal wat baie elemente van antieke Hebreeus bevat en nou verwant is aan Persies.
Volgens bewerings het hulle Persië uit die Antieke Israel reeds in die 8ste eeu v.C. bereik. Hulle het voortgegaan om na die ooste te migreer en hulle uiteindelik in die bergagtige gebiede van die Kaukasus gevestig. Die Bergjode het talle historiese wisselvallighede oorleef omdat hulle hulle in uiters afgeleë en bergagtige gebiede gevestig het. Die Joodse godsdiens en gebruike is deur eeue heen onderhou en bewaar. Hulle was bekend as krygers en perdryers.
Die belangrikste Bergjode-nedersetting in Azerbaijan is Qırmızı Qəsəbə, ook "Jerusalem van die Kaukasus" genoem. In Russies was Qırmızı Qəsəbə eens bekend as Еврейская Слобода (Jewrejskaja Sloboda, "Joodse dorpie"), maar tydens die Sowjet-tye is dit herdoop na Красная Слобода (Krasnaja Sloboda, "Rooi dorpie").
Bergjude word onderskei van Georgiese Jode van die Kaukasusberge. Die twee groepe is kultureel en etnies anders, praat verskillende tale en het baie verskille in gebruike en kultuur.
As gevolg van die alijá het die meeste Bergjode hulle in Israel gevestig, waar tussen 100 000 en 140 000 leef. In Azerbeidjan is nog tussen 22 000 en 50 000 Bergjode oor. 'n Bykomende 10 000 tot 40 000 het hulle in die Verenigde State gevestig.
Metrolinx
Metrolinx is 'n Kroon-agentskap van die regering van Ontario, Kanada wat pad- en openbare vervoer bestuur en integreer in die Groter Toronto en Hamilton Area (GTHA), wat 'n groot deel van Ontario se Golden Horseshoe-streek uitmaak. Die agentskap, met sy hoofkwartier by Union Station in Toronto, is op 22 Junie 2006 as die Greater Toronto Transportation Authority (GTTA; Frans: Régie des transports du grand Toronto) geskep. Die agentskap het sy huidige naam as 'n handelsnaam in 2007 aangeneem en uiteindelik as die amptelike naam in 2009.
Die agentskap is verantwoordelik vir die Presto-kaart, die elektroniese tariefstelsel wat op openbare vervoerstelsels in die GTHA en op die OC Transpo in Ottawa gebruik word. In 2009 het Metrolinx verantwoordelikheid aanvaar vir GO Transit, die streeks vooestedelike trein- en busnetwerk. Metrolinx besit en bedryf die Union Pearson Express, die lughawespoorverbinding wat Toronto Pearson Internasionale Lughawe met Union Station verbind. Metrolinx is ook verantwoordelik vir die konstruksie van transito-uitbreidingsprojekte ter waarde van byna $30 miljard in Toronto - insluitend lyn 5 Eglinton, die Ontario-lyn, die lyn 1 Yonge-metro-verlenging na Richmond Hill, York-streek, en die lyn 2 Bloor-Danforth-verlenging na Scarborough – na aanleiding van 'n 2020-ooreenkoms met die Stad Toronto.
Brachylaena perrieri
Brachylaena perrieri is 'n boom wat aan die familie Asteraceae behoort en is endemies aan Madagaskar.
Teenpous Celestinus II
Celestinus II gebore Teobaldo Boccapecci (in Latyn Theobaldus Buccapecus} was 'n pous van die Rooms Katolieke Kerk vir 'n paar dae vanaf 15 Desember 1124. Omdat sy verkiesing nie volledig voltrek is nie, is sy naam nie opgeneem in die amptelike lys van pouse nie en geld hy dus as 'n teenpous.
Biografie
Teobaldo Boccapecci was waarskynlik 'n lid van die Romeinse adel. Tot 17 April 1121 is hy kardinaal-diaken van Santa Maria Nuova aangestel deur Pous Paschalis II. Op 6 April 1123 word hy aangestel as kardinaal-priester van Sint Anastasia in Rome.
Op 13 Desember 1124 sterf Pous Callixtus II. Drie dae later word Buccapecus verkies as sy opvolger en hy kies die naam Celestinus II. Die verkiesing word egter onderbreek deur gewapende troepe onder leiding van Robert Frangipani ook lid van die Romeinse adel en lid van die keiserlike party in die Investituurstryd. Die aanwesiges word verdryf en die adel benoem hulle eie kandidaat, Lamberto Scannabecchi wat die naam Honorius II aanneem. Honorius het die goedkeuring van keiser Hendrik V van die Heilige Romeinse Ryk gehad. Na 'n paar dae bedank Honorius uit sy amp omdat hy nie met geweld wou pous word nie. Celestinus se aanhangers het die gebaar baie waardeer. 'n Kort tydjie later bedank Celestinus ook uit sy amp om die impasse op te los. Dit is nie duidelik of die bedanking vrywillig of onder druk was nie. Na Celestinus se aftrede is Honorius toe as pous gewy op 21 Desember 1124.
Olivier Messiaen
Olivier Eugène Prosper Charles Messiaen (Frans: [ɔlivje mɛsjɑ̃]; * 10 Desember 1908 – † 27 April 1992) was 'n Franse komponis, orrelis, en ornitoloog, en een van die belangrikste komponiste van die 20ste eeu.
Sy musiek is wat betref ritme kompleks en wat betref harmonie en melodie het hy 'n sisteem gebruik wat hy noem modes van beperkte transposisie, welke hy verkry het uit die sisteme van materiaal wat gegenereer is deur vroeëre komposisies en improvisasie.
Messiaen het wys gereis en het werke geskryf wat geïnspireer is deur verskillende invloed soos Japannese musiek, die landskap ven Bryce Canyon in Utah en die lewe van Franciskus van Assisi. Hy het gesê dat hy kleure waargeneem het wanneer hy seker musikale akkoorde gehoor het ('n verskynsel of fenomeen bekend as sinestesie in sy letterlike manifestasie). Hy het ook gesê dat kombinasies van hierdie kleure belangrik was in sy proses van komposisie. Hy het vir 'n kort periode geëksperimenteer met die parametrisasie wat geassosieer word met "totale serialisme", in welke veld hy dikwels aangehaal word as 'n innoverende persoon. Sy styl het baie globale musikale invloede geabsorbeer, soos bv. Indonesiese gamelan. (ingestemde perkussie is prominent in sy orkestrale werke)
Messiaen het die Paryse Konservatorium op die ouderdom van 11 jaar betree en het onderrig ontvang vanaf onder andere Paul Dukas, Maurice Emmanuel, Charles-Marie Widor en Marcel Dupré. Hy was aangestel as orrelis by die Église de la Sainte-Trinité, Parys, in 1931. Dit was 'n pos wat hy sou hou tot sy dood. Hy het onderrig gegee by die Schola Cantorum de Paris gedurende die 1930's. By die val in 1940 van Frankryk was Messiaen 'n krygsgevangene gemaak. In die tyd het hy sy Quatuor pour la fin du temps ("Kwartet vir die Einde van Tyd") gekomponeer vir die vier beskikbare instrumente naamlik —klavier, viool, tjello en klarinet. Die stuk was die eerste keer deur Messiaen en sy mede gevangenes voor 'n verhoor van gevangenes en wagte opgevoer. Hy was kort na sy vrylating in 1941 aangestel as professor in harmonie, en later ook professor van komposisie in 1966 by die Parys Konservatorium. Die posisies het hy gehou tot sy aftrede in 1978. Sy vele uitsonderlike studente sluit George Benjamin, Alexander Goehr, Pierre Boulez, Karlheinz Stockhausen, en Yvonne Loriod, in, wie sy tweede vrou sou word.
Hy het glo die sang van voëls fassinerend gevind, en het regoor die wêreld voëlsang opgeneem, wat hy geïnkorporeer het in sy musiek. Sy innoverende gebruik van kleur en sy begrip van die verhouding tussen tyd en musiek, sowel as sy gebruik van voëlsang is van die eienskappe van Messiaen se musiek uitsonderlik maak.
Boushaki
Boushaki kan verwys na:
Ephydatia fortis
Ephydatia fortis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ephydatia en tot die familie Spongillidae. Die wetenskaplike naam van die spesie is die eerste keer geldig gepubliseer in 1895 deur Wilhelm Weltner.
Brachylaena ramiflora
Brachylaena perrieri is 'n boom wat aan die familie Asteraceae behoort en is endemies aan Madagaskar.
Die plant het drie subspesies:
Saksiese Switserland
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Saksiese Switserland
Maak deel uit van die
Elbsandsteingebergte in
Duitsland en Tsjeggië
Strek oor
Ryan Dunn
Ryan Dunn was 'n Amerikaanse akteur, skrywer, en vervaardiger. Hy was bekend vir sy rolle in die rolprente Haggard (2003), Jackass Number Two (2006), Blonde Ambition (2007), en Close-Up (2011).
Saksiese Switserland
Hoogste bergpieke
Großer Zschirnstein (562 m) Saksiese Switserland (Duits: Sächsische Schweiz) is die naam vir die Duitse gedeelte van die Elbsandsteingebergte in die deelstaat Sakse. Dié landskap, wat vir sy skouspelagtige rotsformasie bekendstaan, is suidoos van Dresden aan weerskante van die Elbe-rivier geleë.
Landboukunde
Landboukunde of agronomie is die wetenskap en tegnologie van die vervaardiging en gebruik van plante deur landbou vir voedsel, brandstof, vesel, chemikalieë, ontspanning of grondbewaring. Landboukunde het begin om navorsing oor plantgenetika, plantfisiologie, meteorologie en grondkunde in te sluit.Dit is die toepassing van 'n kombinasie van wetenskappe soos biologie, chemie, ekonomie, ekologie, aardwetenskap, en genetika. Beroepslui van landboukunde word landboukundiges of agronome genoem.
Akudruk
Akudruk (Chinees - Tui na), is 'n alternatiewe medisyne tegniek wat dikwels saam met akupunktuur gebruik word. Dit is gebaseer op die konsep van vermeende lewensenergie wat deur vermeende "meridiane" in die liggaam vloei. In die behandeling word fisiese druk op vermeende akupunktuurpunte of "ashi-sneller"-punte toegepas met die doel om vermeende verstoppings in hierdie meridiane op te ruim. Druk kan met die hand, met die elmboog of met verskillende toestelle toegepas word.
Daar is geen betroubare bewyse vir die effektiwiteit van akudruk nie. Alhoewel sommige mediese studies voorgestel het dat akudruk 'n effek kan hê op naarheid en braking, laerugpyn, spanningshoofpyn, en maagpyn is daar gevind dat sulke studies 'n groot waarskynlikheid vir vooroordeel het en dat hulle nie betroubaar is nie.
Gebrek aan effek
In 'n sistematiese oorsig van 2011 van 43 studies oor die effektiwiteit van akudruk vir die behandeling van simptome, is bevind dat die aard van hierdie 43 studies "'n duidelike waarskynlikheid van vooroordeel aandui." Vyf en dertig van die 43 studies het tot die gevolgtrekking gekom dat akudruk effektief was om sekere simptome te behandel. Die outeurs van hierdie stelselmatige oorsig het tot die gevolgtrekking gekom dat hierdie "oorsig van kliniese toetse van die afgelope dekade nie streng ondersteuning gebied het vir die doeltreffendheid van akudruk vir die behandeling van simptome nie. Goed ontwerpte, gerandomiseerde beheerde studies is nodig om die nut en doeltreffendheid van akudruk om verskillende simptome in 'n aantal pasiëntpopulasies te bepaal."
In 'n Cochrane-oorsig van 2011 oor vier proewe met akupunktuur en nege studies wat akudruk gebruik het om pyn tydens kraam te beheer, is die gevolgtrekking gemaak dat "akupunktuur of akudruk mag help om pyn tydens kraam te verlig, maar meer navorsing is nodig". 'n Ander oorsig deur Cochrane Collaboration het bevind dat massering 'n langtermynvoordeel vir lae rugpyn bied, en het verklaar: "Dit lyk asof akupdruk of drukpuntmasseringstegnieke meer verligting bied as klassieke (Sweedse) massering, hoewel meer navorsing nodig is om dit te bevestig."
'n Akudruk-polsband wat beweer dat dit die simptome van bewegingsiekte en ander vorme van naarheid verlig, lewer druk op die P6-akupunktuurpunt, 'n punt wat breedvoerig ondersoek is. Die Cochrane-samewerking het die gebruik van P6 vir naarheid en braking hersien en gevind dat dit effektief is om naarheid na 'n operasie te verminder, maar nie braking nie. Die Cochrane-oorsig het verskillende maniere ingesluit om P6 te stimuleer, insluitend akupunktuur, elektro-akupunktuur, transkutane senuweestimulasie, laserstimulasie, akustimulasietoestele en akudruk. Dit lewer nie kommentaar op die vraag of een of meer vorme van stimulasie meer effektief is nie. Daar is lae gehalte bewyse gevind wat die stimulering van P6 met skynwetenskap vergelyk, met net twee uit 59 proewe wat 'n lae risiko van vooroordeel het.
Quackwatch, 'n webwerf wat in die Verenigde State gebaseer is en wat beoog om gesondheidsverwante bedrog, mites, giere, dwalinge en wangedrag te bekamp, plaas akudruk in 'n lys metodes wat nie 'n "rasionele plek" het as masseerterapie nie en stel dat praktisyns "ook irrasionele diagnostiese metodes mag gebruik om diagnoses te bereik wat nie ooreenstem met wetenskaplike konsepte van gesondheid en siektes nie."
Kliniese gebruik van akudruk berus gereeld op die konseptuele raamwerk van tradisionele Chinese medisyne. Daar bestaan ​​geen fisies-verifieerbare anatomiese of histologiese basis vir die bestaan ​​van akupunktuurpunte of "meridiane" nie. Voorstanders antwoord dat tradisionele Chinese medisyn 'n voorwetenskaplike stelsel is wat steeds prakties relevant is. Akupunktuurpraktisyne is geneig om konsepte van tradisionele Chinese medisyn in funksionele eerder as strukturele terme waar te neem (bv. As nuttig in die evaluering en versorging van pasiënte). "Ondanks aansienlike pogings om die anatomie en fisiologie van die "akupunktuurpunte" te verstaan, bly die definisie en karakterisering van hierdie punte kontroversieel. Nog ontwykend is die basis van enkele van die belangrikste tradisionele mediese konsepte in die Ooste, soos die sirkulasie van Qi, die meridiaansisteem en die vyffase-teorie, wat onmoeilik is om met die hedendaagse biomediese inligting te versoen, maar steeds 'n belangrike rol speel in die evaluering van pasiënte en die formulering van behandeling in akupunktuur." Proewe met plasebo het geen statisties beduidende effek getoon nie, en omdat dit geen effek het nie was die gevolgtrekking dat akudruk veilig is om te gebruik, tesame met konvensionele behandeling.
Instrumente
Daar is verskillende instrumente om nie-spesifieke druk toe te pas deur op die reflekssones van die liggaam te vryf, te rol of om druk uit te oefen. Daar is nie getoon dat hierdie instrumente addisionele effekte bied as dié wat met massering gevind word nie. Die instrumente sluit in die akubal, 'n klein bal van rubber met uitsteeksels wat verhit kan word. Dit word gebruik om druk uit te oefen en spier- en gewrigspyn te verlig. Die energierol is 'n klein silinder met uitsteeksels. Dit word tussen die hande gehou en heen en weer gerol om akudruk toe te pas. Die voetrol (ook 'krupa chakra') is 'n ronde, silindriese roller met uitsteeksels. Dit word op die vloer geplaas en die voet heen en weer daaroor gerol. Die kragmat (ook piramidemat) is 'n mat met klein piramide-vormige knoppies waarop jy loop. Die ruggraatrol is 'n hobbelige roller wat magnete bevat en op en af ​​gerol word. Die Teishein is een van die oorspronklike nege klassieke akupunktuurnaalde wat in die oorspronklike tekste van akupunktuur beskryf word. Al word dit as 'n akupunktuurnaald beskryf, het dit nie die vel deurboor nie. Dit word gebruik om vinnige slagdruk toe te pas op die punte wat behandel word.
Khanyi Mbau
Khanyisile (Kanyi) Mbau (gebore 15 Oktober 1985) is 'n Suid-Afrikaanse aktrise, televisie-gasvrou en kunstenaar.
Sy het bekendheid verwerf as die tweede Doobsie in die SABC2-sepie Muvhango (2004-2005); as Mbali in die SABC1-sepie Mzansi en SABC1 se mini-reeks After Nine. Vanaf 2018 is sy die gasvrou van die SABC3-vermaakprogram The Scoop, The Big Secret op BET Africa en speel Tshidi in Mzansi Magic se Abomama.
Verder is sy bekend vir haar rolle in die rolprente Happiness Is a Four-letter Word (2016) en She is King (2017).
Watty Watson
Armiston Watson (26 November 1944 – 12 Oktober 2014), ook bekend as Watty Watson, was 'n Suid-Afrikaanse politikus en lid van die Demokratiese Alliansie (DA). Hy was hoofsweep van die amptelike opposisie in die Nasionale Vergadering van Suid-Afrika van 2011 tot 2014 onder die leiding van Lindiwe Mazibuko. Hy is as 'n LP vir die Nasionale Party in 1994 verkies. Hy was ook 'n stigterslid van die DA en die party se leier in die Nasionale Raad van Provinsies voor hy as 'n lid van die Nasionale Vergadering inhuldig is. Watson het uit die politiek getree in Mei 2014 en gesterf in Oktober van dieselfde jaar.
Vroeë jare
Watson is in Matatiele gebore. Toe hy agt jaar oud was, het hy en sy familie na Lesotho getrek. Hulle het later teruggekeer na Suid-Afrika. Watson het aan Port Natal Skool gematrikuleer en by die Universiteit van Pretoria handel en bestuur gestudeer. Hy het tot 1965 vir die mielieraad gewerk. Hy het toe vir Paragon Besigheidsvorms gewerk waar hulle hom van verkoopsverteenwoordiger tot hoof van bemarking en verkope bevorder het. Van 1981 tot 1997 het Watson vir die Kontra Groep gewerk.
Politieke loopbaan
Hy het 'n LP na die 1994-verkiesing geword. Hy het die Nasionale Party en kort daarna die Nuwe Nasionale Party verteenwoordig. Hy het 'n lid van die nuutgestigte DA in 2000 geword. Hy het toe die DA se leier in die Nasionale Raad van Provinsies geword.
Malcolm Sargent
Sargent was hoog geag deur kore en instrumentale soliste, maar vanweë sy hoë standaarde en 'n verklaring wat hy in 'n onderhoud in 1936 gemaak het wat musikante se aanbly-regte betwis het, was sy verhouding met orkesspelers dikwels ongemaklik. Desondanks was hy medestigter van die Londen Filharmoniese Orkes, en was hy die eerste dirigent van die Liverpool Filharmoniese Orkes as 'n voltydse ensemble, en het hy 'n belangrike rol gespeel in die behoud van die Koninklike Filharmoniese Orkes in die 1960's.
As hoofdirigent van die Londense, internasionaal beroemde somermusiekfees, die Proms van 1948 tot 1967, was Sargent een van die bekendste Engelse dirigente. Toe hy die Proms by die stigter daarvan, Henry Joseph Wood, oorgeneem het, het hy en twee assistente die tweemaandlange seisoen tussen hulself gedirigeer. By sy afsterwe is hy reeds deur 'n groot internasionale groep gasdirigente bygestaan.
Met die uitbreek van die Tweede Wêreldoorlog het Sargent 'n aanbod van 'n belangrike musikale direkteurskap in Australië van die hand gewys en na die Verenigde Koninkryk teruggekeer om musiek aan soveel mense as moontlik te lewer; as sy bydrae tot die nasionale moraal. Sy roem strek verder as die konsertsaal: vir die Britse publiek was hy 'n bekende uitsaaier op BBC radio-geselsprogramme, en geslagte van Gilbert en Sullivan-toegewydes het sy opnames van die gewildste Savoy Operas geken. Hy het oraloor die wêreld getoer en was bekend vir sy bekwaamheid as dirigent, sy voorspraak vir Britse komponiste en sy debonair-voorkoms, wat aan hom die bynaam "Flash Harry" besorg het.
Krzysztof Penderecki
Krzysztof Eugeniusz Penderecki (Pools: [ˈkʂɨʂtɔf pɛndɛˈrɛt͡skʲi]; 23 November 1933 – 29 Maart 2020 ) was 'n Poolse komponis en dirigent. The Guardian het hom Pole se grootste lewende komponis genoem.
Van sy mees bekendste werke is Trenodie aan die slagoffers van Hirosjima, sy Simfonie No. 3, sy Sint Lukas Passie, die Poolse Mis, en Anaklasis en Utrenja. Penderecki het vier operas, agt simfonieë, en ander orkesstukke gekomponeer, asook 'n variëteit van instrumentale concertos, koorverwerkings van meestal godsdienstige tekste, en kamer- en instrumentale werke.
Hy is in Dębica, Pole, gebore. Penderecki het musiek studeer aan die Jagielloniese Universiteit asook die Akademie van Musiek in Krakau. Nadat hy gegradueer het aan die Akademie van Musiek het Penderecki 'n onderwyser geword by die akademie, en in 1959 sy loopbaan begin gedurende die Warskouse Herfsfees. Sy Trenodie aan die slagoffers van Hiroshima vir strykorkes en die koorwerk en die Sint Lukas Passie het kritiese lof ontvang.
Sy eerste operastuk, Die Duiwels van Loudun, was nie 'n onmiddellike sukses nie. In die begin van die 1970's het Penderecki se komposisiestyl met sy eerste vioolconcerto 'n verandering ondergaan. Die werk fokus op die semitoon en die tritoon. Sy koorwerk, die Poolse Mis, is geskryf in die 1980's en is in 1993 en 2005 uitgebrei.
Penderecki het baie luisterryke pryse en toekennings gewen, insluitende die Kommandeur se Kruis in 1964, die Prix Italia in 1967 en 1968, die Ridderkruis van die Orde van Polonia Restituta in 1964, vyf Grammy toekennings in onderskeidelik 1987, 1998, 2001, 2013 en 2017, die Wolfprys vir Kunste in 1987, en laastens die Universiteit van Louisville Grawemeyer Toekenning vir Musiekkomposisie in 1992.
Dombeya acuminatissima
Dombeya acuminatissima is 'n meerjarige struik of boom wat deel is van die Malvaceae familie. Die spesie is endemies aan Madagaskar.
Albert Kimmerling
Albert Kimmerling (22 Junie 1882 Saint-Rambert-l'Île-Barbe – 9 Junie 1912, Mourmelon, Frankryk)  was 'n pioniersvlieënier wat die eerste vliegtuigvlug in Afrika onderneem het toe hy by die Nahoon perdereisiesbaan in Oos-Londen, Oos-Kaap, opgestyg het op 28 Desember 1909 in 'n  Voisin-dubbeldekkervliegtuig. Hy was ook betrokke by die eerste vliegtuigongeluk in Suid-Afrika op 1 Januarie 1910 toe die vlug herhaal is. Die voorval was redelik klein.
Albert Kimmerling studeer aan Collège-lycée Ampère, Lyon en het 'n spesiale belangstelling in meganika gehad. In Oktober 1909 is hy in diens van Voisin Freres, die Franse vliegtuigvervaardigingsmaatskappy, en is gestuur om die maatskappy in Suid-Afrika te bevorder. Hy het in Oos-Londen aangekom saam met die Voisin werktuigkundige J. Moller en 'n vliegtuig op 18 Desember 1909 aan boord van die RMS Kenilworth Castle.
Die eerste bemande, swaarder-as-lug-aangedrewe vlug in Suid-Afrika (volgens sommige verslae in Afrika self) is deur Albert Kimmerling gemaak deur op 28 Desember 1909 van die Nahoon perderenbaan in Oos-Londen op te styg. Daarna het hy die vliegtuig na Transvaal geneem waar hy nog drie vlugte by Sydenham Hill naby Orange Grove onderneem het. Op 19 Maart 1910 het hy die eerste tariefbetalende passasier in Suid-Afrika gevlieg, toe Thomas Thornton van die Suid-Afrikaanse Aero-klub wie £100 vir 'n vlug betaal het.
Albert Kimmerling het na Frankryk teruggekeer en hom in Miramas, Suid-Frankryk, gevestig. Tydens 'n lugvaartfees op 16 Junie 1910 is Albert beseer toe hy in sy Voisin van 'n hoogte van 20 meter neergestort het.
Op 9 Junie 1912, terwyl hy 'n nuwe 2-sitplek Sommer monovliegtuig gevlieg het, het hy neergestort en beide hy en ingenieur Tonnet is dood.
Op 5 Augustus 1912 het Lyon, ter ere van Albert Kimmerling, 'n straat na hom vernoem, Rue Kimmerling.
Esegiël
Esegiël is die 26ste boek in die kanon van Hebreeuse geskrifte wat as die Ou Testament in die Bybel opgeneem is. Esegiël was 'n profeet voor en tydens die Babiloniese ballingskap van Juda en het hom gerig tot sowel die ballinge as sy volksgenote wat in Juda en Jerusalem agtergebly het. Die verbondsvolk het selfs onder die moeilike omstandighede in hulle sonde volhard. Met buitengewone simboliese optredes vestig Esegiël hulle aandag op die woord van die Here en lê veral nadruk op elke mens se persoonlike verantwoordelikheid vir sy lewe voor God.
Die Here bepaal dat sy volk oor hulle sondes gevange geneem en weggevoer word, maar Hy red hulle ook weer. Deur sy Heilige Gees sal Hy nuwe lewe in sy volk inblaas vir wie daar geen hoop op herstel meer is nie en sal hulle terugbring na hul eie land toe. Die Here sal 'n nuwe verbond met hulle sluit en sal self deur sy Gees hulle onbekeerlike harte verander sodat hulle Hom gewillig dien.
Struktuur
Esegiël het 'n breë drievoudige struktuur wat ook in ander profetiese boeke voorkom: droewige godspraak teen die profeet se eie mense, gevolg deur orakels teen Israel se bure, wat eindig in profesieë van hoop en redding:
Profesieë teen Juda en Jerusalem, hoofstukke 1–24.
Profesieë teen die vreemde nasies, hoofstukke 25–32.
Profesieë van hoop en redding, hoofstukke 33–48.
Kersvloed
Die Kersvloed was 'n vernietigende stormvloed wat die vastelandse Noordseekus snags op 24 Desember 1717 getref het. As gevolg van die vloed, wat deur 'n skielike storm uit die noordweste veroorsaak is, het talle dyke tussen Nederland en Denemarke gebreek en het oorstromings verwoesting in die kusgebied gesaai. In die streek tussen Tønder in die noordelike deel van die hertogdom Sleeswyk en die hawestad Eemden in Oos-Friesland het sowat 9 000 mense in die vloede verdrink, terwyl in Nederland sowat 2 500 kusbewoners in die ramp dood is. 'n Tweede stormvloed het enkele weke later snags op 25 Februarie 1718 losgebreek.
Dombeya xiphosepalopsis
Dombeya xiphosepalopsis is 'n meerjarige struik of boom wat deel is van die Malvaceae familie. Die plant is endemies aan Madagaskar.
Trevyn McDowell
Trevyn McDowell (gebore 26 April 1967) is 'n Suid-Afrikaanse aktrise. Sy is bekend vir haar rolle in die rolprente Mary Shelley's Frankenstein (1994) en An Ideal Husband (1999), en in die televisiereeks Capital City (1989).
Ephydatia meyeni
Ephydatia meyeni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ephydatia en tot die familie Spongillidae. Die wetenskaplike naam van die spesie is die eerste keer geldig gepubliseer in 1849 deur Carter.
James Deen
James Deen (gebore as Bryan Matthew Sevilla op 7 Februarie 1986) is ’n Amerikaanse porno-akteur en -regisseur.
Loopbaan
Deen het die pornografiebedryf in 2004 op 18-jarige ouderdom betree. Hy het aandag getrek met sy redelik skraal bou, gebrek aan tatoes en sy alledaagse voorkoms in teenstelling met die stereotiepe beeld van hipermanlike akteurs in die bedryf.
duimnael|links|200px|Deen en Joanna Angel in 2011 by die [[AVN-prystoekennings.]]
Hy het aanvanklik saam met ouer vroulike sterre gewerk. In 2009 het hy op 22-jarige ouderdom die AVN-prys vir akteur van die jaar gewen, die jongste akteur wat dit gekry het. Deen se aanhangers is hoofsaaklik tienermeisies, ’n demografie wat nie gewoonlik met die pornobedryf verbind word nie. Een aanhanger het hom al beskryf as "die Ryan Gosling van porno". Daar word na hulle verwys as Deenagers. Hulle lewer gereeld op Tumblr, Pinterest en ander webtuistes kommentaar oor sy werk.
In 2013 was Deen die enigste man op die TV-kanaal CNBC se Dirty Dozen, ’n lys van die pornobedryf se gewilde sterre.
Deen het ook saam met Lindsay Lohan gespeel in Paul Schrader se 2013-rolprent The Canyons.
Bewerings van seksuele wangedrag
Op 28 November 2015 het die pornoster en skrywer Stoya, wat vroeër in ’n verhouding met Deen was, hom op Twitter van verkragting beskuldig. Deen het dit ontken. Sy voormalige vriendin Joanna Angel was die eerste aktrise wat haar steun vir Stoya getwiet het. Op The Jason Ellis Show het sy hom daarvan beskuldig dat hy haar gedurende hul verhouding van ses jaar mishandel het.
Ander vroue in die bedryf het ook in die dae daarna na vore getree met stories van mishandeling, insluitende Tori Lux en Ashley Fires. Kora Peters, Nicki Blue, Lily LaBeau en Bree Olson het gesê hy was onnodig rof gedurende sekstonele.
Van die maatskappye wat saam met hom gewerk het, het sedertdien hul bande met hom verbreek. Laat in 2015 het artikels in The Daily Beast en The Huffington Post na Deen verwys as die "Bill Cosby van porno". Deen het later gesê hy is "stomgeslaan" oor die bewerings.
Deen het al verskeie pryse gewen as beste akteur van die jaar, asook ander toekennings.
Dombeya kefaensis
Dombeya kefaensis is 'n meerjarige struik of boom wat deel is van die Malvaceae familie. Die plant is endemies aan Ethiopië.
Dombeya xiphosepala
Dombeya xiphosepala is 'n meerjarige struik of boom wat deel is van die Malvaceae familie. Die plant is endemies aan Madagaskar.
Rietberg
Die Rietberg is 'n berg geleë in die Sarah Baartman-distriksmunisipaliteit, provinsie van die Oos-Kaap, in die suidelike deel van Suid-Afrika, 900 km suid van die hoofstad Pretoria. Rietberg is 587 meter bo seespieël geleë.
Die landskap rondom Rietberg is heuwelagtig in die noorde, maar na die suide is dit plat. Die hoogste punt in die omgewing het 'n hoogte van 889 meter en is 10,4 km noord van Rietberg. Daar woon ongeveer 30 mense per vierkante kilometer rondom Rietberg, 'n relatief klein bevolking. Die naaste groter dorp is Kirkwood, 3,5 km suidoos van Rietberg. Die gebied rondom Rietberg is feitlik heeltemal met bosse en gras bedek. In die streek rondom Rietberg is valleie buitengewoon algemeen.
Die gemiddelde temperatuur is 19 °C. Die warmste maand is Januarie, teen 25 °C, en die koudste Junie, teen 12 °C. Die gemiddelde reënval is 639 millimeter per jaar. Die natste maand is Oktober, met 98 mm reën, en die droogste Mei, met 24 mm.
Spektrum
'n Spektrum is 'n toestand wat nie beperk is tot 'n spesifieke stel waardes nie. Maar kan, sonder stappe, oor 'n kontinuum wissel. Die woord is eers wetenskaplik in optika gebruik om die reënboog van kleure in sigbare lig te beskryf nadat dit deur 'n prisma gegaan het. Namate wetenskaplike begrip van lig gevorder het, het dit op die hele elektromagnetiese spektrum van toepassing geword.
Griffin Dunne
Griffin Dunne (gebore 8 Junie 1955) is 'n Amerikaanse akteur, regisseur, en vervaardiger. Hy is bekend vir sy rolle in die rolprente An American Werewolf in London (1981), After Hours (1985), Dallas Buyers Club (2013), en Movie 43 (2013).
Kniphofia sumarae
Kniphofia sumarae is 'n meerjarige plant wat tot die genus Kniphofia behoort. Die spesie is endemies aan Jemen waar dit voorkom in die Ibbberge.
Dombeya taylorii
Dombeya taylorii is 'n meerjarige struik of boom wat deel is van die Malvaceae familie. Die spesie is inheems aan Kenia, Somalië en Tanzanië.
Pornografiese akteur
duimnael|260px|Die porno-aktrises Riley Steele, Stoya, BiBi Jones, Kayden Kross en Jesse Jane by die AVN-toekenning van 2012 in [[Las Vegas, Nevada.]]
’n Pornografiese akteur of pornoster is ’n akteur of aktrise wat seksdade op film uitvoer vir ’n pornografiese rolprent. Dié prente word in verskeie genres gemaak en beeld seksuele fantasieë vir die kyker uit. Die akteurs in ’n spesifieke rol word gekies na gelang van hul vermoë om daardie spesifieke fantasie te help skep. Pornografieprente is gewoonlik óf "sagte" pornografie, sonder die uitbeelding van penetrasie of ekstreme fetisjisme, óf "harde" pornografie, waarin penetrasie of fetisjisme, of albei, voorkom. Die meeste akteurs spesialiseer in sekere genres, soos lebiese seks, vasbinding, meervoudige penetrasies, anale seks, die sluk van semen, veelrassige seks of seks met tieners of sogenaamde MILFs (ouer vroue).
Oorsig
duimnael|links|Die akteurs Phil Hollyday en Angell Summers in ’n toneel uit Montre-moi du rose, (2009). In pornografieprente wat op die heteroseksuele manlike kyker gemik is, is die hooffokus op die vroue in die fliek. Hulle word gewoonlik gekies volgens hul voorkoms, aantrekkingskrag of bereidwilligheid en vermoë om spesifieke seksdade uit te voer.
Die pornografiebedryf in die VSA het eerste ’n pornosterstelsel ontwikkel, veral om kommersiële redes. In ander lande is dit minder algemeen omdat die sterre gewoonlik amateurs is. Die meeste akteurs gebruik ’n skuilnaam en streef na anonimiteit van die stel af. Dit gebeur selde dat pornosterre later in hoofstroomflieks speel. Sommige werk as ontkleedanseresse of gesellinne.
Daar is prestasiepryse in die pornografiebedryf, soos die AVN-, XRCO- en XBIZ-pryse. Die AVN-pryse word geborg en toegeken deur die Amerikaanse tydskrif vir die volwassevideobedryf AVN (Adult Video News). Hulle word dikwels die "Oscars van pornografie" genoem. Die pryse word verdeel in byna 100 kategorieë, waarvan sommige ooreenstem met pryse in die gewone rolprentbedryf en ander vir spesifieke rolle in erotiese prente en video's is. Die XRCO-pryse word jaarliks deur die X-Rated Critics Organization uitgedeel. Die Venus-pryse word elke jaar in Berlyn toegeken as deel van die Venus-handelskou.
Geskiedenis
Die vervaardiging van riskante prente het begin met die uitvinding van fotografie. Bewegende prentjies waarin naaktheid uitgebeeld is, was gewild in die speletjiesarkades van die vroeë 1900's waar prente met ’n handvatsel aangedraai is. In hierdie prente was daar bostuklose vroue, volle naaktheid van voor en selfs seksdade.
duimnael|160px|Die plakkaat vir Deep Throat, met Linda Lovelace.
Erotiese prente het omtrent dadelik op die uitvinding van die rolprent gevolg. Die eerste erotiese fliek was die 1896-prent Le Coucher de la Mariée van sewe minute met die Fransman Albert Kirchner as regisseur (onder die naam "Léar"). Louise Willy het daarin ’n ontkleedans in ’n badkamer uitgevoer. Ander Franse rolprentmakers het ook sulke riskante films begin vervaardig wat vroue wys terwyl hulle uittrek. Veral die broers Pathé het in die aanvraag deur die hele Europa voorsien. In Oostenryk het Johann Schwarzer tussen 1906 en 1911 altesaam 52 erotiese prente vervaardig waarin plaaslike vroue ten volle nakend verskyn het as teenvoeter vir die Franse produksies.
Die akteurs in hierdie vroeë flieks se name is selde genoem of hulle het skuilname gebruik om regstappe en sosiale teenkanting te vermy. Die gebruik van skuilname duur voort in die bedryf en sommige akteurs gebruik verskeie skuilname, na gelang van die genre, of kies ’n nuwe een as die oue nie meer ’n trekpleister is nie.
Natuurgeskiedenis
Die term natuurgeskiedenis kom uit 'n tyd toe die natuurwetenskappe nog nie gespesialiseerd was nie en dieselfde navorser in 'n verskeidenheid dissiplines kon werk. Dit is dikwels moeilik om 'n spesifieke spesialisasie aan hierdie mense toe te ken. Byvoorbeeld, 'n geleerde in die 17de en 18de eeue kon óf 'n vulkanoloog óf 'n voëlkenner wees. Die 17de- en 18de-eeuse navorsers van natuurgeskiedenis word naturaliste genoem. Soms is natuurlike geskiedenis 'n veel wyer definisie gegee, insluitend chemie, fisika, sterrekunde en selfs argeologie. Die gepaardgaande byvoeglike naamwoord is natuurgeskiedenis.
Nthati Moshesh
Nthati Moshesh (gebore 28 Augustus 1969) is 'n Suid-Afrikaanse aktrise. Sy is bekend vir haar rolle in die rolprente Kini & Adams (1997), Kin (2000), en The Long Run (2001).
Pornografiese akteur
Geskiedenis
Die eerste vroulike pornoster wat algemeen bekend geraak het, is waarskynlik Linda Lovelace (die skuilnaam van Linda Susan Boreman) van New York, wat in 1972 in die prent Deep Throat gespeel het. Casey Donovan het egter in 1971, amper ’n jaar voor Deep Throat, in die eerste hoofstroom-pornotreffer, Boys in the Sand, gespeel. Die sukses van Deep Throat, wat wêreldwyd miljoene dollars laat instroom het, het die opkoms van ander pornosterre en die maak van soortgelyke rolprente aangemoedig. Voorbeelde is Marilyn Chambers (Behind the Green Door), Gloria Leonard (The Opening of Misty Beethoven), Georgina Spelvin (The Devil in Miss Jones) en Bambi Woods (Debbie Does Dallas).
Natuurgeskiedenis
Geskiedenis
Die wortels van die natuurgeskiedenis gaan terug na Aristoteles en ander antieke filosowe wat probeer het om die natuur en natuurverskynsels op 'n rasionele manier te verklaar. Van die antieke Grieke tot die tyd van Carl Linnaeus (1707-1778) en ander 18de-eeuse natuurkundiges, is die verskillende vertakkings van die natuurgeskiedenis as een beskou, verbind deur die scala naturæ (leer van die natuur). Hierdie scala naturæ het minerale, plante, diere, mense en bonatuurlike wesens op 'n lineêre skaal van toenemende volmaaktheid verbind en georden. In Middeleeuse Europa het nie veel in hierdie verband verander nie, Aristoteles se wêreldbeskouing is deur filosowe soos Thomas Aquinas in die Christelike filosofie geïnkorporeer, wat die basis vir natuurlike teologie gevorm het.
In die Renaissance het geleerdes weer begin om die natuur direk waar te neem, en baie het versamelings van minerale, plante of fossiele opgebou. Gewild in sulke versamelings was eksotiese voorwerpe of monsters (misvormde diere of plante). Die aantal bekende spesies het vinnig toegeneem en dit het gelei tot die behoefte aan 'n klassifikasie. Hieruit het die moderne taksonomie gekom deur die werk van onder andere Linnaeus.